CELEX: 42008X1230(02)
Language: et
Date: 2008-12-30 00:00:00
Title: Ühinenud Rahvaste Organisatsiooni Euroopa Majanduskomisjoni eeskiri nr 102 – Ühtsed sätted, milles käsitletakse: I. automaatse reguleerimisega haakeseadmete tüübikinnitust; II. sõidukite tüübikinnitust seoses tüübikinnituse saanud automaatse reguleerimisega haakeseadme paigaldamisega.

30.12.2008   
            
            
               ET
            
            
               Euroopa Liidu Teataja
            
            
               L 351/44
            
          
   Rahvusvahelise avaliku õiguse alusel omavad õiguslikku toimet ainult ÜRO Euroopa Majanduskomisjoni originaaltekstid. Käesoleva eeskirja staatust ja jõustumise kuupäeva tuleb kontrollida ÜRO Euroopa Majanduskomisjoni staatust käsitleva dokumendi TRANS/WP.29/343 viimasest versioonist, mis on kättesaadav Internetis: http://www.unece.org/trans/main/wp29/wp29wgs/wp29gen/wp29fdocstts.html.
   Ühinenud Rahvaste Organisatsiooni Euroopa Majanduskomisjoni eeskiri nr 102 – Ühtsed sätted, milles käsitletakse:
   
               I.
            
            
               automaatse reguleerimisega haakeseadmete tüübikinnitust;
            
         
               II.
            
            
               sõidukite tüübikinnitust seoses tüübikinnituse saanud automaatse reguleerimisega haakeseadme paigaldamisega.
            
         Jõustumise kuupäev: 13. detsember 1996
   SISUKORD
   EESKIRI
   
               1.
            
            Reguleerimisala
         
               2.
            
            Mõisted
         I JAGU
   
               3.
            
            Tüübikinnituse taotlemine
         
               4.
            
            Tüübikinnitus
         
               5.
            
            Spetsifikatsioonid
         
               6.
            
            Automaatse reguleerimisega haakeseadme tüübi muutmine ja tüübikinnituse laiendamine
         
               7.
            
            Tootmise vastavus nõuetele
         
               8.
            
            Karistused tootmise nõuetele mittevastavuse korral
         
               9.
            
            Tootmise lõplik peatamine
         
               10.
            
            Tüübikinnituskatsete eest vastutavate tehniliste teenistuste ja haldusasutuste nimed ja aadressid
         II JAGU
   
               11.
            
            Tüübikinnituse taotlemine
         
               12.
            
            Tüübikinnitus
         
               13.
            
            Tüübikinnituse saanud automaatse reguleerimisega haakeseadme paigaldamisega seotud nõuded
         
               14.
            
            Sõidukitüübi muutmine ja tüübikinnituse laiendamine
         
               15.
            
            Tootmise vastavus nõuetele
         
               16.
            
            Karistused tootmise nõuetele mittevastavuse korral
         
               17.
            
            Tootmise lõplik peatamine
         
               18.
            
            Tüübikinnituskatsete eest vastutavate tehniliste teenistuste ja haldusasutuste nimed ja aadressid
         LISAD
   
               I. lisa –
            
            Teatis (I jagu)
         
               II. lisa –
            
            Teatis (II jagu)
         
               III. lisa –
            
            Tüübikinnitusmärgi näidis
         
               IV. lisa –
            
            Katsete ja toimivusega seotud nõuded
         1.   REGULEERIMISALA
   1.1.   Käesolevat eeskirja kohaldatakse N2-, N3-, O3- ja O4-kategooria sõidukite suhtes.
   2.   MÕISTED
   2.1.   Käesolevas eeskirjas kasutatakse järgmisi mõisteid:
   2.1.1.   automaatse reguleerimisega haakeseade – seade, mis tagab automaatselt piisava vahe veduki ja haagise kerede vahel, kui nendevahelise nurga muutumisel on vaja lisakliirensit. Haakeseadmeid, mis ei reguleeri seadme pikkust ja/või nurka, käesolev eeskiri ei hõlma;
   2.1.2.   seadme tüübikinnitus – I jaos sätestatud nõuetele vastava automaatse reguleerimisega haakeseadme tüübikinnitus;
   2.1.3.   sõiduki tüübikinnitus – sõiduki tüübikinnitus seoses tüübikinnituse saanud automaatse reguleerimisega haakeseadme paigaldamisega;
   2.1.4.   sõidukitüüp – sõidukid, mis ei erine üksteisest järgmiste oluliste näitajate poolest:
   2.1.4.1.   automaatse reguleerimisega haakeseadme mark ja tüüp,
   2.1.4.2.   sõiduki pikkus ja laius,
   2.1.4.3.   sõiduki mass,
   2.1.4.4.   automaatse reguleerimisega haakeseadme kinnituskoht,
   2.1.4.5.   sõiduki kirjeldus (nt veoauto, traktor, haagis, poolhaagis, kesktelghaagis),
   2.1.4.6.   juhtimisseadmestik (nt abijuhtimisseadmestik, haagise juhtimisseadmestik);
   2.1.5.   automaatse reguleerimisega haakeseadme tüüp – seadmed, mis ei erine üksteisest järgmiste oluliste näitajate poolest:
   2.1.5.1.   seadme mark ja tüüp,
   2.1.5.2.   tööpõhimõte,
   2.1.5.3.   sõidukile kinnitamise viis,
   2.1.5.4.   üldmõõtmed minimaalse ja maksimaalse väljaulatuse korral,
   2.1.5.5.   suurim ja väikseim töötamisnurk,
   2.1.5.6.   liikumisulatusega seotud kinemaatilised näitajad;
   2.1.6.   automaatne haakimisprotseduur – haakimisprotseduur on automaatne, kui veduki tagurdamisest vastu haagist piisab haakeseadme täielikuks ja nõuetekohaseks kinnitamiseks ja selle automaatseks lukustamiseks ning ohutusseadiste täielikust rakendumisest märguandmiseks ilma igasuguse välise sekkumiseta.
   
      I JAGU
   
   AUTOMAATSE REGULEERIMISEGA HAAKESEADME TÜÜBIKINNITUS
   3.   TÜÜBIKINNITUSE TAOTLEMINE
   3.1.   Automaatse reguleerimisega haakeseadme tüübikinnituse taotluse peab esitama automaatse reguleerimisega haakeseadme tootja või tema nõuetekohaselt volitatud esindaja.
   3.2.   Taotlusele tuleb lisada:
   3.2.1.   automaatse reguleerimisega haakeseadme ning paigaldamismeetodi üksikasjalik kirjeldus ja mõõtudega varustatud mõõtkavas joonised kolmes eksemplaris. Esitatud dokumendid peavad pädevale asutusele rahuldavalt tõendama, et automaatse reguleerimisega haakeseade töötab usaldusväärselt ja ohutult;
   3.2.2.   kinnitatava automaatse reguleerimisega haakeseadme tüübi näidis;
   3.2.3.   halvimat seisundit esindav autorong, millele on paigaldatud kinnitatav automaatse reguleerimisega haakeseade, valitakse koos tüübikinnituskatsete korraldamise eest vastutava tehnilise teenistusega, võttes arvesse selliseid aspekte nagu vedrustus, registrimass ja mõõtmed, teljevahe, telgede arv ja asetus ning automaatse reguleerimisega haakeseadme piirasendid. Tehnilise teenistuse nõudmise korral esitatakse mitu autorongi.
   3.3.   Enne tüübikinnituse andmist veendub pädev asutus toodangu nõuetele vastavuse kontrolli tõhususe tagamiseks vajalike rahuldavate meetmete olemasolus.
   4.   TÜÜBIKINNITUS
   4.1.   Tüübikinnitus peab olema olemas kõikidel osadel, mida on vaja automaatse reguleerimisega haakeseadme paigaldamiseks ja ohutuks kasutamiseks (nt veduki või haagise šassiile kinnitatud osad, millele mõjuvad veojõud/juhtajami koormusjõud, ning juhtimissüsteemid).
   4.2.   Kui käesoleva eeskirja kohaselt kinnituse saamiseks esitatud automaatse reguleerimisega haakeseade vastab punkti 5 nõuetele, antakse sellele automaatse reguleerimisega haakeseadme tüübile kinnitus.
   4.3.   Igale kinnitatud tüübile antakse tüübikinnitusnumber. Selle kaks esimest numbrit (eeskirja praegusel kujul 00) näitavad kinnituse andmise ajaks käesolevasse eeskirja viimati tehtud suurimate tehniliste muudatuste seeriat. Üks ja sama kokkuleppeosaline ei tohi anda sama numbrit teisele automaatse reguleerimisega haakeseadme tüübile.
   4.4.   Teade automaatse reguleerimisega haakeseadme tüübile käesoleva eeskirja kohase tüübikinnituse andmise, tüübikinnituse laiendamise või tüübikinnituse andmisest keeldumise kohta esitatakse käesolevat eeskirja kohaldavatele kokkuleppeosalistele käesoleva eeskirja 1. lisas esitatud näidisele vastaval vormil.
   4.5.   Igale käesoleva eeskirja kohaselt kinnitatud automaatse reguleerimisega haakeseadme tüübile vastavale automaatse reguleerimisega haakeseadmele tuleb kindlalt paigaldada tüübikinnituse vormil kindlaksmääratud hästi märgatavasse ja hõlpsasti juurdepääsetavasse kohta rahvusvaheline tüübikinnitusmärk, millel on:
   4.5.1.   ringiga ümbritsetud E-täht, millele järgneb tüübikinnituse andnud riigi tunnusnumber (1);
   4.5.2.   punktis 4.5.1 ettenähtud ringist paremal käesoleva eeskirja number, millele järgneb R-täht, kriips ja tüübikinnitusnumber.
   4.6.   Tüübikinnitusmärk peab olema selgesti loetav ja kustumatu.
   4.7.   Tüübikinnitusmärgi kujunduse näidised on esitatud käesoleva eeskirja 3. lisas.
   5.   SPETSIFIKATSIOONID
   5.1.   Üldosa
   5.1.1.   Automaatse reguleerimisega haakeseade peab olema projekteeritud, konstrueeritud ja monteeritud nii, et automaatse reguleerimisega haakeseadmega varustatud sõiduk vastab tavapärastes maanteel kasutamise tingimustes käesoleva eeskirja nõuetele. Haakeseadmed peavad vastama eeskirja nr 55 tehnonõuetele. Arvesse tuleb võtta lisajõude, mida võib põhjustada monteeritud automaatse reguleerimisega haakeseadme töötamine.
   5.1.2.   Automaatse reguleerimisega haakeseade peab töötama automaatselt. Automaatse reguleerimisega haakeseadmega ühendatud autorongiga peab olema võimalik isegi tagurdada, ilma et automaatse reguleerimisega seadmega oleks vaja teha käsitsi ühtegi toimingut.
   5.1.3.   Automaatse reguleerimisega haakeseade projekteeritakse, konstrueeritakse ja monteeritakse eeskätt nii, et see peab vastu kõikidele pingetele, korrosioonile ja vananemisele, millega see võib kokku puutuda (nt vibratsioon, niiskus, äärmuslikud temperatuurid).
   5.1.4.   Automaatse reguleerimisega haakeseade peab võimaldama sõidukitel sõita ühtlasel teel sirgjoones nii pärisuunas kui ka tagurpidi liikumisel, ilma et rooliseadmele peaks rakendama erakordselt suurt jõudu.
   5.1.5.   Süsteemirikked
   5.1.5.1.   Automaatse reguleerimisega haakeseadme toitesüsteemi ja/või juhtimissüsteemi mis tahes rikke korral sõiduki liikumise ajal peab haakeseade saavutama maksimaalse väljaulatuse ja püsima selles asendis. Veduki ja haagise eraldumine peab mehhaaniliste vahendite abil olema välistatud kõikides kasutustingimustes.
   5.1.5.2.   Toitesüsteemi ja/või juhtimissüsteemi mis tahes rikkest peab juht saama märguande heli- või optilise signaaliga.
   5.1.6.   Sõidukite seismisel ei tohi esineda automaatse reguleerimisega haakeseadme kontrollimatut liikumist mitte mingitel tingimustel, sealhulgas pikaaegsel mäenõlval parkimisel.
   5.1.7.   Automaatse reguleerimisega haakeseadme mitteautomaatne liigutamine võib olla võimalik üksnes siis, kui veduk seisab. Veduki seisupiduri kasutamise juhend lisatakse alaliselt juhtimisseadisele.
   5.1.7.1.   Toimingut juhitakse kaheosalise juhtimisseadise kaudu.
   5.1.7.2.   Juhtimisseadis peab olema paigaldatud väljapoole juhikabiini ning sellisesse kohta, et toimingu teostajat ei ohustaks haagise liikumine ja et tal oleks ohualast sõidukite vahel hea ülevaade.
   5.1.7.3.   Juhtimisseadist ei tohi olla võimalik lukustada tööasendisse või käivitada seda ettekavatsematult.
   5.1.7.4.   Haagis peab liikuma jõnksudeta kiirusel kuni 50 mm/sek.
   5.1.7.5.   Juhtimise lõpetamine peab liikumise kohe peatama.
   5.1.8.   Veduki ettepoole liikumine ei tohi tingida haagise liikumist teepinna suhtes tahapoole.
   Haagise liikumine tahapoole kuni 30 mm on lubatud üksnes lülituse ja reaktsiooni eesmärgil.
   5.1.9.   Kooskõlas IV. lisaga peab automaatse reguleerimisega haakeseade pärast veduki ja haagise vahelise nurga suhtelist muutumist taastama normaalsel otsesõidul ettenähtud lühima tööasendi.
   5.1.10.   Automaatse reguleerimisega haakeseade töötamine ei tohi mõjutada autorongi dünaamilist stabiilsust. Nõude täitmist kontrollitakse IV. lisas kirjeldatud katsetega.
   5.1.11.   Automaatse reguleerimisega haakeseade peab olema projekteeritud nii, et võimaldada sõidukite haakimist ja lahtihaakimist. Kõik haakimisprotseduurid peavad olema automaatsed, sealhulgas mehhaaniliste juhtimisseadiste ja osade puhul, millele rakenduvad veojõud ja/või juhtajami koormusjõud. Lukustussüsteemide nõuetekohasest sisselülitamisest peab andma märku või see peab olema sõiduki küljelt haakeseadme pealt lihtsasti nähtav. Vastasel juhul peab juhikabiini olema paigaldatud kaugjälgimisseade. Juhtimis- ja toiteliinide manuaalne ühendamine on lubatud eeldusel, et ühendused on lihtsasti juurdepääsetavad seisvast asendist ning et autorongi saab ohutult juhtida, ilma et liinid oleksid ühendatud.
   5.1.12.   Kinnitatuna peab automaatse reguleerimisega haakeseade võimaldama vähemalt järgmist liikumisulatust:
   
                
            
            
               Täishaagis
            
            
               Kesktelghaagis
            
            
               Poolhaagis
            
         
               horisontaalne
            
            
               ±60°
            
            
               ±90°
            
            
               ±90°
            
         
               vertikaalne
            
            
               ±20°
            
            
               ±15°
            
            
               ±12°
            
         
               telgjoonel
            
            
               ±15°
            
            
               ±15°
            
            
               —
            
         5.1.13.   Hüdrauliliste või pneumaatiliste automaatse reguleerimisega haakeseadmete puhul peab optilise signaaliga andma märku sellest, kui automaatse reguleerimisega haakeseade läheneb maksimaalsele ulatusele. Signaal võib olla sama optiline signaal, mida on mainitud punktis 5.1.5.2.
   5.1.14.   Automaatse reguleerimisega haakeseade peab olema projekteeritud nii, et kui haakimisel on sõiduki ja haagise vaheline nurk erinev lahtihaakimise nurgast, on välistatud haagise ettekavatsemata liikumine või rikked automaatse reguleerimisega haakeseadme toimimises.
   5.1.15.   Plaat, millel täpsustatakse veduki ja haagise täismass, kõik õlituskohad ja õlitamise sagedus, tuleb kinnitada nõnda, et see on selgelt näha isegi siis, kui haagis on haagitud.
   5.2.   Katsed
   Automaatse reguleerimisega haakeseadme tüübikinnituskatseid kirjeldatakse käesoleva eeskirja IV. lisas.
   6.   AUTOMAATSE REGULEERIMISEGA HAAKESEADME TÜÜBI MUUTMINE JA TÜÜBIKINNITUSE LAIENDAMINE
   6.1.   Igast automaatse reguleerimise haakeseadme tüübis tehtavast muudatusest tuleb teavitada asjaomase haakeseadme tüübile tüübikinnituse andnud haldusasutust. Seejärel võib kõnealune asutus kas:
   6.1.1.   võtta seisukoha, et tehtud muudatused ei mõju tõenäoliselt kahjustavalt ja et seade vastab igal juhul endiselt nõuetele, või
   6.1.2.   nõuda katsete tegemise eest vastutavalt tehniliselt teenistuselt täiendavat katsearuannet.
   6.2.   Tüübikinnituse andmisest või selle andmisest keeldumisest teatatakse käesolevat eeskirja kohaldavatele kokkuleppeosalistele punktis 4.3 kindlaksmääratud korras.
   6.3.   Tüübikinnituse laienduse andnud pädev asutus määrab igale laiendusele seerianumbri ja teatab sellest teistele käesolevat eeskirja kohaldavatele 1958. aasta kokkuleppe osalistele teatisega, mille vorm vastab käesoleva eeskirja I. lisas esitatud näidisele.
   7.   TOOTMISE VASTAVUS NÕUETELE
   7.1.   Iga käesoleva eeskirja kohase tüübikinnituse saanud automaatse reguleerimisega haakeseade peab olema valmistatud nii, et see vastab kinnitatud tüübile, täites punktis 5 sätestatud nõudeid.
   7.2.   Selleks et veenduda punkti 7.1 nõuete täitmises, tuleb tootmist asjakohaselt kontrollida.
   7.3.   Tüübikinnituse omanik peab eelkõige:
   7.3.1.   tagama toodangu kvaliteedi tõhusa kontrollimise korra olemasolu;
   7.3.2.   pääsema juurde seadmetele, mis on vajalikud igale kinnitatud tüübile vastavuse kontrollimiseks;
   7.3.3.   tagama katsetulemuste registreerimise ning sellega seotud dokumentide kättesaadavuse ajavahemikus, mis määratakse kindlaks kokkuleppel haldusasutusega;
   7.3.4.   analüüsima igat liiki katsete tulemusi, et kontrollida tootenäitajaid ning tagada nende püsivus, võttes arvesse tööstustoodangu puhul lubatud kõikumisi;
   7.3.5.   tagama, et iga tootetüübi puhul tehakse piisav arv kontrolle ja katseid kooskõlas pädeva asutuse kinnitatud korraga;
   7.3.6.   tagama, et kui katse käigus ilmneb mis tahes näidise või katseeksemplari mittevastavus selle katse tingimustele, valitakse uued näidised ja katset korratakse. Tuleb teha kõik võimalik, et taastada asjaomase toote vastavus tüübikinnitusele.
   7.4.   Tüübikinnituse andnud pädev asutus võib igal ajal kontrollida igas tootmisüksuses kohaldatavaid nõuetele vastavuse kontrollimise meetodeid.
   7.4.1.   Iga kontrolli puhul tuleb väliskontrollijale esitada katsetulemused ja tootmise ülevaatuse tulemused.
   7.4.2.   Kontrollija võib pisteliselt valida näidiseid katsetamiseks tootja laboris. Näidiste väikseima arvu kindlaksmääramisel võib arvesse võtta tootja tehtud kontrollide tulemusi.
   7.4.3.   Kui kvaliteeditase osutub ebarahuldavaks või kui peetakse vajalikuks kontrollida punkti 7.4.2 kohaldamisel teostatud katsete kehtivust, peab kontrollija valima välja näidised, mis saadetakse tüübikatsetusi teostanud tehnilisele teenistusele.
   7.4.4.   Pädev asutus võib teha kõiki käesolevas eeskirjas ettenähtud katseid.
   7.4.5.   Pädev asutus lubab kontrolle teostada tavaliselt korra kahe aasta jooksul. Kui sellise kontrolli käigus saadakse negatiivseid tulemusi, peab pädev asutus tagama, et toote nõuetele vastavuse võimalikult kiireks taastamiseks astutakse kõik vajalikud sammud.
   8.   KARISTUSED TOOTMISE NÕUETELE MITTEVASTAVUSE KORRAL
   8.1.   Automaatse reguleerimisega haakeseadme tüübile käesoleva eeskirja kohaselt antud tüübikinnituse võib tühistada, kui punktis 5 sätestatud nõuded ei ole täidetud.
   8.2.   Kui käesolevat eeskirja kohaldav 1958. aasta kokkuleppe osaline tühistab tüübikinnituse, mille ta on varem andnud, teatab ta sellest kohe teistele käesolevat eeskirja kohaldavatele kokkuleppeosalistele, saates neile teatise, mille vorm vastab käesoleva eeskirja I. lisas esitatud näidisele.
   9.   TOOTMISE LÕPLIK PEATAMINE
   9.1.   Kui tüübikinnituse omanik lõpetab käesoleva eeskirja kohaselt kinnituse saanud automaatse reguleerimisega haakeseadme tüübi tootmise, teatab ta sellest tüübikinnituse andnud asutusele, kes omakorda teavitab teisi käesolevat eeskirja kohaldavaid 1958. aasta kokkuleppe osalisi teatisega, mille vorm vastab käesoleva eeskirja I. lisas esitatud näidisele.
   10.   TÜÜBIKINNITUSKATSETE EEST VASTUTAVATE TEHNILISTE TEENISTUSTE JA HALDUSASUTUSTE NIMED JA AADRESSID
   10.1.   Käesolevat eeskirja kohaldavad kokkuleppeosalised peavad edastama ÜRO sekretariaadile tüübikinnituskatsete eest vastutavate tehniliste teenistuste ning nende tüübikinnitusi andvate haldusasutuste nimed ja aadressid, kellele tuleb saata teistes riikides välja antud tunnistused tüübikinnituse andmise, kinnituse laiendamise, kinnituse andmisest keeldumise, kinnituse tühistamise või tootmise lõpliku peatamise kohta.
   
      II JAGU
   
   SÕIDUKI TÜÜBIKINNITUS SEOSES TÜÜBIKINNITUSE SAANUD AUTOMAATSE REGULEERIMISEGA HAAKESEADME PAIGALDAMISEGA
   11.   TÜÜBIKINNITUSE TAOTLEMINE
   11.1.   Sõiduki tüübikinnituse taotluse seoses tüübikinnituse saanud automaatse reguleerimisega haakeseadme paigaldamisega peab esitama sõiduki tootja või tema nõuetekohaselt volitatud esindaja.
   11.2.   Taotlusele lisatakse allpool nimetatud dokumendid kolmes eksemplaris ja järgmised üksikasjad.
   11.3.   Automaatse reguleerimisega haakeseadmega ühendatud sõidukitüübi ja sõiduki osade üksikasjalik kirjeldus, sealhulgas kinnituskohtade joonised (mõõtudega) ning II. lisas osutatud teave ja dokumendid.
   11.4.   Pädeva asutuse taotluse korral tuleb esitada ka iga automaatse reguleerimise haakeseadme tüübi tüübikinnitusvorm (st käesoleva eeskirja I. lisas esitatud vorm).
   11.5.   Tüübikinnituskatsete eest vastutavale tehnilisele teenistustele tuleb esitada kinnitatavat sõidukitüüpi esindav sõiduk, mis on varustatud automaatse reguleerimisega haakeseadmega.
   11.5.1.   Vastuvõetav on ka sõiduk, millel ei ole kõiki asjaomasele tüübile vastavaid osi, tingimusel et taotleja suudab pädevale asutusele rahuldavalt tõendada, et osade puudumine ei mõjuta kontrolli tulemusi käesoleva eeskirja nõuete seisukohast.
   11.6.   Enne tüübikinnituse andmist veendub pädev asutus toodangu nõuetele vastavuse kontrolli tõhususe tagamiseks vajalike rahuldavate meetmete olemasolus.
   11.7.   Eraldi kasutusjuhend esitatakse tavalistest erinevate haakimisprotseduuride kohta ning need peavad sisaldama eeskätt juhtnööre seoses haakimise ja lahtihaakimisega eri tööolukordades (nt nurga all). See kasutusjuhend peab iga sõidukiga kaasas olema.
   12.   TÜÜBIKINNITUS
   12.1.   Kui käesoleva eeskirja kohaselt tüübikinnituseks esitatud ja tüübikinnituse saanud automaatse reguleerimisega haakeseadmega varustatud sõiduk vastab punkti 13 nõuetele, antakse sellele sõidukitüübile tüübikinnitus.
   12.2.   Igale kinnitatud tüübile antakse tüübikinnitusnumber. Selle kaks esimest numbrit (eeskirja praegusel kujul 00) näitavad kinnituse andmise ajaks käesolevasse eeskirja viimati tehtud suurimate tehniliste muudatuste seeriat. Üks ja sama kokkuleppeosaline ei tohi anda sama numbrit teisele sõidukitüübile.
   12.3.   Teade sõidukitüübile käesoleva eeskirja kohase tüübikinnituse andmise, tüübikinnituse laiendamise või tüübikinnituse andmisest keeldumise kohta esitatakse käesolevat eeskirja kohaldavatele kokkuleppeosalistele käesoleva eeskirja II. lisas esitatud näidisele vastaval vormil.
   12.4.   Igale käesoleva eeskirja kohaselt kinnitatud sõidukitüübile vastavale sõidukile tuleb paigaldada tüübikinnituse vormil kindlaksmääratud hästi märgatavasse ja hõlpsasti juurdepääsetavasse kohta rahvusvaheline tüübikinnitusmärk, millel on:
   12.4.1.   ringiga ümbritsetud E-täht, millele järgneb tüübikinnituse andnud riigi tunnusnumber (3);
   12.4.2.   punktis 12.4.1 ettenähtud ringist paremal käesoleva eeskirja number, millele järgneb R-täht, kriips ja tüübikinnitusnumber.
   12.5.   Kui sõiduk vastab ühe või mitme teise kokkuleppele lisatud eeskirja kohaselt tüübikinnituse saanud sõidukitüübile, ei pea selle eeskirja kohaselt kinnituse andnud riik punktis 12.4.1. nimetatud sümbolit kordama; sellisel juhul paigutatakse punktis 12.4.1 ettenähtud sümbolist paremale üksteise alla tulpa eeskirja numbrid ja tüübikinnitusnumbrid ning kõigi nende eeskirjade lisasümbolid, mille kohaselt on antud kinnitus riigis, mis on andnud kinnituse käesoleva eeskirja kohaselt.
   12.6.   Tüübikinnitusmärk peab olema selgesti loetav ja kustumatu.
   12.7.   Tüübikinnitusmärk peab asuma tootja paigaldatud sõiduki andmeplaadi läheduses või selle peal.
   12.8.   Tüübikinnitusmärgi kujunduse näidised on esitatud käesoleva eeskirja III. lisas.
   13.   TÜÜBIKINNITUSE SAANUD AUTOMAATSE REGULEERIMISEGA HAAKESEADME PAIGALDAMISEGA SEOTUD NÕUDED
   13.1.   I jao punkti 5.1 nõuded, v.a punkt 5.1.12, peavad olema täidetud, kui automaatse reguleerimisega haakeseade on sõidukile paigaldatud, hoolimata mõjudest, mida võib põhjustada sõiduki töötamine.
   13.2.   Kasutatav automaatse reguleerimisega haakeseade ei takista sõidukite, millele see on paigaldatud, liikumist. See tingimus loetakse täidetuks, kui vastatakse 4. lisas ettenähtud katsenõuetele.
   13.3.   I jao punktides 5.1.5.2 ja 5.1.13 osutatud häiresignaal.
   13.3.1.   Heliseade peab asuma juhikabiinis ja olema juhile hästi kuuldav kõikides sõiduki tavapärastes kasutustingimustes.
   13.3.2.   Optiline signaal peab olema punane ja asuma armatuurlaual juhi otseses vaateväljas ning see peab olema hästi märgatav isegi päevavalguses.
   13.4.   Haakimine ja lahtihaakimine peab olema võimalik nurga all kuni 50° horisontaalselt nii paremale kui ka vasakule poole, kuni 10° vertikaalselt nii üles- kui ka allapoole täishaagiste puhul, kuni 6° vertikaalselt nii üles- kui ka allapoole kesktelghaagiste puhul ja kuni 7o kesktelje suhtes mõlemas suunas, st osutatud veduki ja haagise vaheliste nurkade all peab haagist olema võimalik haakida ilma lisasekkumiseta.
   Automaatse haakimise ajal on lubatud ajutine asend enne lõplikku haakimist. Ajutine asend peab võimaldama autorongiga ohutult manööverdada. Kui lõplik toiming tehakse manuaalselt, peab sõidukite vahel olema ruumi vähemalt 500 mm.
   13.5.   Ühel inimesel peab olema võimalik haakeseadmed enne haakimisprotseduuri paika seada seistes ja tööriistu kasutamata. See nõue kehtib ka piduri- ja elektrijuhtmete ühendamise ja lahtiühendamise suhtes.
   13.6.   Üldnõuded
   Automaatse haakimise võimaldamiseks peab olema võimalik veorõngast vertikaalselt reguleerida haakeseadme keskme kõrgusele kõikides tavapärastes liiklus- ja kasutustingimustes.
   14.   SÕIDUKITÜÜBI MUUTMINE JA TÜÜBIKINNITUSE LAIENDAMINE
   14.1.   Igast punktis 2.1.4 määratletud sõidukitüübis tehtavast muudatusest tuleb teavitada asjaomasele sõidukile tüübikinnituse andnud haldusasutust. Seejärel võib kõnealune asutus kas:
   14.1.1.   võtta seisukoha, et tehtud muudatused ei mõju tõenäoliselt kahjustavalt ja et sõiduk vastab igal juhul endiselt nõuetele, või
   14.1.2.   nõuda tehniliselt teenistuselt täiendavat katsearuannet.
   14.2.   Tüübikinnituse andmisest või selle andmisest keeldumisest teatatakse käesolevat eeskirja kohaldavatele kokkuleppeosalistele punktis 12.3 kindlaksmääratud korras.
   14.3.   Tüübikinnituse laienduse andnud pädev asutus määrab igale laiendusele seerianumbri ja teatab sellest teistele käesolevat eeskirja kohaldavatele 1958. aasta kokkuleppe osalistele teatisega, mille vorm vastab käesoleva eeskirja II. lisas esitatud näidisele.
   15.   TOOTMISE VASTAVUS NÕUETELE
   15.1.   Iga käesoleva eeskirja kohase tüübikinnituse saanud sõiduk peab olema valmistatud nii, et see vastab kinnitatud tüübile, täites punktis 13 sätestatud nõudeid.
   15.2.   Selleks et veenduda punkti 15.1 nõuete täitmises, tuleb tootmist asjakohaselt kontrollida.
   15.3.   Tüübikinnituse omanik peab eelkõige:
   15.3.1.   tagama sõidukite kvaliteedi tõhusa kontrollimise korra olemasolu seoses punkti 13 nõuete järgimise kõikide tahkudega;
   15.3.2.   pääsema juurde seadmetele, mis on vajalikud igale kinnitatud tüübile vastavuse kontrollimiseks;
   15.3.3.   tagama katsetulemuste registreerimise ning sellega seotud dokumentide kättesaadavuse ajavahemikus, mis määratakse kindlaks kokkuleppel haldusasutusega;
   15.3.4.   analüüsima igat liiki katsete tulemusi, et kontrollida tootenäitajaid ning tagada nende püsivus, võttes arvesse tööstustoodangu puhul lubatud kõikumisi;
   15.3.5.   tagama, et iga tootetüübi puhul tehakse piisav arv kontrolle ja katseid kooskõlas pädeva asutuse kinnitatud korraga;
   15.3.6.   tagama, et kui katse käigus ilmneb mis tahes näidise või katseeksemplari mittevastavus selle katse tingimustele, valitakse uued näidised ja katset korratakse. Tuleb teha kõik võimalik, et taastada asjaomase toote vastavus tüübikinnitusele.
   15.4.   Tüübikinnituse andnud pädev asutus võib igal ajal kontrollida igas tootmisüksuses rakendatavate kontrollimeetodite nõuetele vastavust.
   15.4.1.   Iga kontrolli puhul tuleb väliskontrollijale esitada katsetulemused ja tootmise ülevaatuse tulemused.
   15.4.2.   Kontrollija võib pisteliselt valida näidiseid katsetamiseks tootja laboris. Näidiste väikseima arvu kindlaksmääramisel võib arvesse võtta tootja tehtud kontrollide tulemusi.
   15.4.3.   Kui kvaliteeditase osutub ebarahuldavaks või kui peetakse vajalikuks kontrollida punkti 15.4.2 kohaldamisel teostatud katsete kehtivust, peab kontrollija valima välja näidised, mis saadetakse tüübikatsetusi teostanud tehnilisele teenistusele.
   15.4.4.   Pädev asutus võib teha käesolevas eeskirjas ettenähtud mis tahes katseid.
   15.4.5.   Pädev asutus lubab kontrolle teostada tavaliselt korra kahe aasta jooksul. Kui sellise kontrolli käigus saadakse negatiivseid tulemusi, peab pädev asutus tagama, et toote nõuetele vastavuse võimalikult kiireks taastamiseks astutakse kõik vajalikud sammud.
   16.   KARISTUSED TOOTMISE NÕUETELE MITTEVASTAVUSE KORRAL
   16.1.   Sõidukitüübile käesoleva eeskirja kohaselt antud tüübikinnituse võib tühistada, kui punktis 13 sätestatud nõuded ei ole täidetud.
   16.2.   Kui käesolevat eeskirja kohaldav kokkuleppeosaline tühistab tüübikinnituse, mille ta on varem andnud, teatab ta sellest kohe teistele käesolevat eeskirja kohaldavatele kokkuleppeosalistele, saates neile teatise, mille vorm vastab käesoleva eeskirja II. lisas esitatud näidisele.
   17.   TOOTMISE LÕPLIK PEATAMINE
   17.1.   Kui tüübikinnituse omanik lõpetab käesoleva eeskirja kohaselt kinnituse saanud sõidukitüübi tootmise, teatab ta sellest tüübikinnituse andnud asutusele, kes omakorda teavitab teisi käesolevat eeskirja kohaldavaid 1958. aasta kokkuleppe osalisi teatisega, mille vorm vastab käesoleva eeskirja II. lisas esitatud näidisele.
   18.   TÜÜBIKINNITUSKATSETE EEST VASTUTAVATE TEHNILISTE TEENISTUSTE JA HALDUSASUTUSTE NIMED JA AADRESSID
   18.1.   Käesolevat eeskirja kohaldavad kokkuleppeosalised peavad edastama ÜRO sekretariaadile tüübikinnituskatsete eest vastutavate tehniliste teenistuste ning nende tüübikinnitusi andvate haldusasutuste nimed ja aadressid, kellele tuleb saata teistes riikides välja antud tunnistused tüübikinnituse andmise, kinnituse laiendamise, kinnituse andmisest keeldumise, kinnituse tühistamise või tootmise lõpliku peatamise kohta.
   
      (1)  1 – Saksamaa, 2 – Prantsusmaa, 3 – Itaalia, 4 – Madalmaad, 5 – Rootsi, 6 – Belgia, 7 – Ungari, 8 – Tšehhi Vabariik, 9 – Hispaania, 10 – Jugoslaavia, 11 – Ühendkuningriik, 12 – Austria, 13 – Luksemburg, 14 – Šveits, 15 (vaba), 16 – Norra, 17 – Soome, 18 – Taani, 19 – Rumeenia, 20 – Poola, 21 – Portugal, 22 – Venemaa Föderatsioon, 23 – Kreeka, 24 – (vaba), 25 – Horvaatia, 26 – Sloveenia, 27 – Slovakkia, 28 – Valgevene, 29 – Eesti, 30–36 (vaba) ja 37 – Türgi. Järgmised numbrid antakse teistele riikidele sellises kronoloogilises järjekorras, milles nad ratifitseerivad kokkuleppe, milles käsitletakse mootorsõidukite seadmete ja osade tüübikinnituste vastastikust tunnustamist, või ühinevad selle kokkuleppega, kusjuures Ühinenud Rahvaste Organisatsiooni peasekretär teatab kokkuleppe osapooltele nendele riikidele antud numbrid.
   
      (2)  Kuni lepitakse kokku ühtsed katseprotseduurid, teevad tootjad tehnilistele teenistustele teatavaks oma katseprotseduurid ja -tulemused.
   
      (3)  1 – Saksamaa, 2 – Prantsusmaa, 3 – Itaalia, 4 – Madalmaad, 5 – Rootsi, 6 – Belgia, 7 – Ungari, 8 – Tšehhi Vabariik, 9 – Hispaania, 10 – Jugoslaavia, 11 – Ühendkuningriik, 12 – Austria, 13 – Luksemburg, 14 – Šveits, 15 (vaba), 16 – Norra, 17 – Soome, 18 – Taani, 19 – Rumeenia, 20 – Poola, 21 – Portugal, 22 – Venemaa Föderatsioon, 23 – Kreeka, 24 – (vaba), 25 – Horvaatia, 26 – Sloveenia, 27 – Slovakkia, 28 – Valgevene, 29 – Eesti, 30–36 (vaba) ja 37 – Türgi. Järgmised numbrid antakse teistele riikidele sellises kronoloogilises järjekorras, milles nad ratifitseerivad kokkuleppe, milles käsitletakse mootorsõidukite seadmete ja osade tüübikinnituste vastastikust tunnustamist, või ühinevad selle kokkuleppega, kusjuures Ühinenud Rahvaste Organisatsiooni peasekretär teatab kokkuleppe osapooltele nendele riikidele antud numbrid.
   
      I. LISA
      TEATIS
      (suurim formaat: A4 (210 × 297 mm)
      
         
   
   
      II. LISA
      TEATIS
      (suurim formaat: A4 (210 × 297 mm))
      
         
   
   
      III. LISA
      TÜÜBIKINNITUSMÄRGI NÄIDIS
      
         
      Joonisel kujutatud tüübikinnitusmärk, mis on kinnitatud automaatse reguleerimisega haakeseadmele, näitab, et asjaomasele automaatse reguleerimisega haakeseadmele on antud tüübikinnitus Madalmaades (E4) eeskirja nr 102 kohaselt ning see kannab tüübikinnitusnumbrit 002439. Tüübikinnitusnumbri kaks esimest kohta näitavad, et kinnitus anti kooskõlas eeskirja nr 102 algversiooni nõuetega.
   
   
      IV. LISA
      KATSETE JA TOIMIVUSEGA SEOTUD NÕUDED (1)
      
      (vt punkt 5.1.10)
      1.   AUTOMAATSE REGULEERIMISEGA HAAKESEADME ALGASENDI TAASTUMINE
      Vedukist ja haagisest koosneva autorongiga sõidetakse otseliikumise asendist kurvi, mille välisraadius on 12,5 meetrit, ja peatutakse, kui veduk on keeranud 90o (lengerdusnurk). Seejärel kiirendatakse autorongi nii kiiresti kui võimalik kiiruseni 30 ± 2 km/h, mida hoitakse kuni katse lõpetamiseni. Automaatse reguleerimisega haakeseade peab olema täielikult tagasi tõmbunud 150 meetri jooksul alates kiirenduse alustamise punktist (vt joonist 1).
      Katse tehakse nii vasak- kui ka paremsuunas.
      Joonis 1
      
         
      
         Märkus: Kooskõla nende nõuetega ei taga, et autorongi kogupikkus on kõikides sõidutingimustes seaduslik.
      1.2.   Tehniline teenistus kontrollib, et automaatse reguleerimisega haakeseadme tagasitõmbumine toimuks teatud määral veduki kogu edasiliikumise ajal.
      2.   AUTORONGI STABIILSUS
      I ja II jao kohase tüübikinnituse jaoks mõõdetakse stabiilsust järgmistes tingimustes tehtavate teekatsete käigus:
      2.1.   KATSETINGIMUSED
      2.1.1.   Koormustingimused
      2.1.1.1.   Sõidukid peavad olema täismassiga, nii et mass jaotub telgede vahel sõidukite tootjate sätestatud viisil; kui lubatud on mitu massi telgede vahel jaotumise korda, peab täismassi jaotumine telgede vahel olema selline, et igale teljele mõjuv mass on proportsionaalne iga telje jaoks lubatud suurima massiga.
      2.1.1.2.   Sõidukite raskuskeskme kõrgus peab olema vähemalt 1,7 meetrit.
      Tegelik koormusseisund täpsustatakse katsearuandes. Sõidukite puhul, mis on ettenähtud kasutamiseks raskuskeskmega madalamal kui 1,7 meetrit, võib tüübikinnitust andva asutuse otsusel teha katse madalama näitaja juures.
      Sel juhul sätestatakse raskuskeskme maksimaalne kõrgus punktis 5.1.1.5 nõutud andmeplaadil.
      2.1.2.   Katse tuleb teha vastava katseliigi jaoks ettenähtud kiirustel.
      Kui sõiduki maksimaalne valmistajakiirus on väiksem kui katse jaoks ettenähtud kiirus, tehakse katse sõiduki maksimaalsel kiirusel.
      2.1.3.   Tee peab olema ühtlane ja selle kate peab võimaldama head haardumist.
      2.1.4.   Katsetamise ajal ei tohi olla tulemusi mõjutavat tuult.
      2.1.5.   Katse alguses peavad rehvid olema külmad ja rehvirõhk peab vastama sõiduki või rehvitootja ettenähtud rõhule seisva sõiduki tegeliku koormuse puhul; valdavalt tuleb kasutada uusi rehve.
      2.1.6.   Ettenähtud tulemused peab saavutama isevõimenduvate reaktsioonideta ning sõidukid peavad liikuma ülemäärase kõrvalekaldeta ning ebatavalise vibratsioonita juhtimis- ja haakeseadmestikus.
      2.2.   SIRGJOONEL PÜSIMISE KATSE
      2.2.1.   Sõidukeid testitakse kiirusel 85 +5/–0 km/h ja need peavad jääma joondatuks. Katse ajal peab olema võimalik sõita mööda sirget teelõiku nii, et juht ei pea rooli ülemääraselt korrigeerima.
      2.2.2.   Hädapidurduse katsel sirgjoonelisel sõidul kiiruselt 60 km/h peatumiseni, nii et keskmine täisaeglustus on vähemalt 4 m/s, ei tohi autorong kalduda kõrvale 3,5 meetri laiuselt rajalt.
      2.2.3.   Alustades liikumist seisvast asendist kiirendusega vähemalt 2 m/s2, ei teki sõidukite vahel liikumist ulatuses, mis võib tõenäoliselt põhjustada juhile raskusi autorongi kontrolli all hoidmisega. (Kui autorong ei suuda saavutada kõnealuse katse jaoks ettenähtud kiirendust, tehakse katse suurima võimaliku kiirendusega).
      2.2.4.   Kirjeldatud katsetel ei tohi tekkida püsivat deformatsiooni.
      2.3.   REAVAHETUS
      2.3.1.   Liites määratletud simuleeritud möödasõidumanööver tõusval kiirusel kuni 80 km/h ei tohi tekitada juhile raskusi autorongi kontrolli all hoidmisega.
      2.3.2.   Kui sõita kiirusel 20 km/h vaheldumisi ühest raja servast teise vähemalt kolm korda, pöörates rooli nii kiiresti ja nii kaugele kui võimalik, ei tohi sõidukid kokku puutuda ega automaatse reguleerimisega haakeseade kahjustada saada (raja laius on 10 meetrit).
      3.   RINGJOONEL LIIKUMINE
      3.1.   Alustades liikumist seisvast otseliikumise asendist, sõidetakse autorongiga ümber 25 m raadiusega kurvi, kiirendades 2 ± 10 % m/s2 kiiruseni 20 km/h. See ei tohi põhjustada sõidukite vahelist liikumist ulatuses, mis võib tõenäoliselt tekitada juhile raskusi autorongi kontrolli all hoidmisega.
      Veduk ja püsiseisundi saavutanud haagis seatakse pöörama selliselt, et veduki esiosa välisserv liigub vastavalt mööda 25 m raadiusega ringjoont püsikiirusel 5 km/h. Mõõta tuleb haagise kõige tagumise välisserva joonistatav ring. Manöövrit korratakse samadel tingimustel, aga kiirusel 25 ± 1 km/h.
      Nende manöövrite käigus ei tohi kiirusel 25 ± 1 km/h liikuva haagise välisserv liikuda püsikiirusel 5 km/h mõõdetud ringist välja rohkem kui 0,7 m (vt joonist 2 allpool).
      Joonis 2
      
         
      Haagise puhul, mida veab mööda 25 m raadiusega ringjoont kiirusel 25 km/h liikuv sõiduk, ei tohi ükski osa liikuda ringist välja rohkem kui 0,5 m. See nõue peab olema täidetud alates punktist, mil saavutatakse vastava ringi kaar, kuni punktini, mis asub seda kaart mööda 40 m kaugusel. Alates sellest punktist peab haagis liikuma ülemäärase kõrvalekaldeta ning ebatavalise vibratsioonita juhtimisseadmestikus (vt joonist 3 allpool).
      Joonis 3
      
         
      Kõik mootorsõidukid või autorongid peavad suutma liikuda ringteel, mille välisraadius on 12,5 m ja siseraadius 5,3 m. Katse tehakse nii vasak- kui ka paremsunnas. Ükski autorongi osa ei tohi liikuda ringist välja rohkem kui 0,8 m (vt joonis 4 allpool).
      Joonis 4
      
         
      4.   NÕLVAD
      Pikisuunas joondatuna ja normaalses tööasendis:
      4.1.1.   ei tohi esineda ettekavatsemata kontakti pukseerimisseadme ja veduki või haagise ühegi osa vahel, kui sõidukite vaheline suhteline vertikaalnurk on 6°;
      4.1.2.   ei tohi esineda kontakti veduki ja haagise kerede vahel, kui suhteline vertikaalnurk on 5°.
      4.2.   Punktide 4.1.1 ja 4.1.2 nõudeid võib tehniline teenistus omal äranägemisel arvutustega kontrollida.
      
         (1)  II jao kohase tüübikinnituse osas võib tehniline teenistus võtta arvesse I jao alusel tehtud katseid.
      
         (2)  Tehniline teenistus võtab arvesse autorongi ülekaaluseadistust (predominance setting).
      
         Liide
         MÖÖDASÕIDURADA
         (vt punkt 2.3.1)
         
            
         
            Märkus: Seda rajakorraldust võib muuta, kui seda nõutakse ISO standardiga.